b"\n_START_ARTICLE_\nI\xc3\xb1igo Larrainzar Santamaria\n_START_SECTION_\nTraject\xc3\xb2ria\n_START_PARAGRAPH_\nEs forma a les categories inferiors de l'Osasuna, fins a arribar al filial, l'Osasuna Promesas, a la campanya 89/90. Al gener d'eixe any debuta en Primera Divisi\xc3\xb3 amb el primer equip. En total, l'any del debut disputa deu partits de lliga i marca un gol._NEWLINE_Ja a la campanya seg\xc3\xbcent es aconsegueix un lloc titular en l'Osasuna, i l'ajuda a complir una de les millores temporades de la seua hist\xc3\xb2ria, la 90/91, on queda quart. A Navarra \xc3\xa9s titular fins a l'any 93, quan l'Athletic Club de Bilbao el fitxa._NEWLINE_A San Mam\xc3\xa9s no li costa aconseguir la titularitat. El primer any, hi juga 37 partits de lliga. A la temporada 1998/99 el seu rendiment comen\xc3\xa7a a baixar i ja no supera la vintena de partits, fins que a la 2002/2003, tot just disputa cinc matx amb els lleons. Aix\xc3\xb2 suposa la seua sortida del club basc, despr\xc3\xa9s d'onze temporades._NEWLINE_Recala en el C\xc3\xb3rdoba CF, aleshores a la Segona Divisi\xc3\xb3. Al gener del 2005 anuncia la seua retirada.\n_START_SECTION_\nInternacional\n_START_PARAGRAPH_\nLarrainzar va disputar un amist\xc3\xb3s de preparaci\xc3\xb3 per a la Copa del M\xc3\xb3n de 1994 amb la selecci\xc3\xb3 espanyola el 19 de gener de 1994 a Bala\xc3\xaddos davant Portugal."